เรื่องร้องเรียน: อยากให้มีการติดตั้งกล้องวงจรปิดของ กทม บริเวณดังกล่าวเนื่องจากโดยเฉพาะยามวิกาล มีการมั่วสุมของคนตั้งกลุ่มกินเหล้า เสี่ยงต่อการเกิดอาชญากรรม ไม่ค่อยมีเจ้าหน้าที่มาตรวจตราทั่วถึง เสี่ยงต่อคนในชุมชนในการเกิดเหตุประทุษร้ายหรืออาชญากรรม จึงเห็นว่าควรจะมีกล้องวงจรปิด เพื่อลดความเสี่ยง ในสวัสดิภาพของประชาชน จึงขอความอนุเคราะห์มาทาง กทม ขอบคุณครับ
การดำเนินการของเจ้าหน้าที่: ได้ตรวจสอบแล้วสามารถดำเนินการติดตั้งกล้องได้ การติดตั้งกล้องโทรทัศน์วงจรปิด บริเวณจุดเสี่ยง อยู่ในแผนการติดตั้งระบบกล้องโทรทัศน์วงจรปิดบริเวณพื้นที่สุ่มเสี่ยงต่อการเกิดอาชญากรรมของสำนักการจราจรและขนส่ง ซึ่งในแต่ละปีมีการร้องขอให้ติดตั้งกล้องฯ เป็นจำนวนมาก โดยได้ขอรับงบประมาณมาตั้งแต่ปี 2564 2565 แต่ด้วยข้อกำจัดด้านงบประมาณจึงยังไม่ได้รับงบประมาณมาดำเนินการ และขอเรียนว่าการขอรับงบประมาณมีคณะกรรมการกลั่นกรองในหลายขั้นตอน จึงจะได้รวบรวมความเห็นต่างๆ ของประชาชนใช้เป็นข้อมูลในการขอรับงบประมาณมาดำเนินการต่อไป
ความเห็นของผู้แจ้ง: ขอขอบคุณทาง กทม.ที่ใส่ใจปัญหาความเดือดร้อนของชุมชนครับ ฝากช่วยจัดการหาบเร่แผงลอยรถขายของ บริเวณดังกล่าว ที่ไม่เป็นระเบียบมีจำนวนมากขึ้นอีกส่วนนึงครับ
พื้นที่: แขวงคลองเตยเหนือ เขตวัฒนา กรุงเทพมหานคร